Kallas: ettevõtjad kruvivad Paldiski kai hinda
#000003
Peaminister Kaja Kallas viitas, et uus vaidlus ettevõtjate ja Eleringi vahel seoses taasgaasistamisaluse (FSRU) Paldiskisse toomisega võis puhkeda sellepärast, et Alexela ja Infortar tahavad, et riik maksaks neile kai eest rohkem raha.
#000004
"Mina arvan ja see on puhtalt minu panus sellele, et ma olen Marti Häälega väga pikalt koos töötanud ja tean ka igasuguseid töövõtteid. Minu pakkumine on see, et plaan on praegu kruvida hinda," ütles Kallas teisipäeval Vikerraadio saates "Stuudios on peaminister".
#000005
Ta täpsustas, et praegu käivad riigil ettevõtjatega läbirääkimised selleks, et riik kasutaks oma ostu eesõigust Paldiski kai omandamiseks.
#000006
"Meie soovime omandada selle kai nende kulutustega, millega ta on rajatud. Aga ettevõte soovib näidata, kuidas nende äri sai rikutud. Et nad ei saa seda laeva tuua ja järelikult see kulu on suurem ja järelikult riik peaks maksma rohkem. See oleks minu panus praegu, miks selline tegevus on," sõnas Kallas.
#000007
Kallas kritiseeris ajakirjandust selle eest, et see võtab Alexela ja Infortari väiteid mustvalgena ega vaata kogu Paldiski LNG-saagat algusest peale.
#000008
"Ma olen Marti Häälega väga pikalt koos töötanud ja tean ka igasuguseid töövõtteid."
#000009
"See väide, et ühendusseadme ehk ühenduskäpa paigutamata jätmine on Eleringi süü, see ei vasta tõele," sõnas Kallas. Ta lisas, et Elering on ehitanud gaasitaristut vastavalt Soome ettevõtte liitumistaotlusele ja nende esitatud parameetritele. Soome Inkoosse suunduval alusel on aga ühenduskäpp laeva küljes. Nüüd Alexela ja Infortari poolt Paldiskisse tuua plaanitaval FSRU-l aga mitte.
#000010
Kallas rääkis, et terve suve küsiti ettevõtjatelt, kas nad plaanivad ise laeva tuua ja nad vastasid, et ei too ega esita ka liitumistaotlust, sest see pole majanduslikult mõttekas.
#000011
"11. novembril ütles Alexela, et tahame laeva tuua ja selleks on ka käppa on vaja. /.../ Nüüd, kui ühendus on valmis, siis ütleb ettevõtja, et meil siin laev seisab ja see on teie süü. Varem nad ütlesid, et laeva pole saada ja see pole ka majanduslikult mõttekas. Miks nad nüüd otsustavad ümber ja ütlevad, et järgmine päev peab (ühenduskäpp - toim) olema?"
#000012
"Asjad ei ole sugugi nii, et riik on teinud kõik valesti ja erasektori ettevõtted õigesti."
#000014
Kas riik peaks andma Eleringile käsu paar miljonit eurot maksev ühenduskäpp soetada või mitte, seda ei osanud Kallas öelda. Ta ütles, et majandus- ja kommunikatsiooniministeeriumi (MKM) spetsialistid tegelevad teemaga edasi. Ka gaasipuudust peaminister ei pelga.
#000016
"Mis on MKM-i ülesanne? Tagada varustuskindlus. Ja selleks talveks on MKM kinnitanud, et gaas on olemas. See FSRU, mis läheb Soome kai äärde koos Balticconnectoriga katab need vajadused. Kas seda FSRU-d on eraldi vaja (Paldiskisse - toim), ei oska ma öelda," ütles Kallas.
#000017
ERR-i portaal avalikustas esmaspäeval, et Alexela ja Infortar soovivad tuua talveks Paldiskisse taasgaasistamisalust (FSRU), kuid ettevõtete teatel ei võimalda ühenduskäpa puudumine Eleringil 30. novembriks Paldiskisse LNG vastuvõtuvõimet luua. Eleringi hinnangul on puuduv ühenduskäpp aga osa ujuvterminalist ehk eraettevõtjate muretseda.
#000018
Sikkut lubas taasgaasistamislaeva ühenduskäpa küsimuses lahendust
#000019
Operaator Heino Maripuu: kõige suurem tunnustus on näha sära pillimeeste silmades
#000024
Suri endine Pakistani president Musharraf
#000026
Art Leete: võitlus handi nafta pärast
#000028
Anna-Liisa Blaubrük: meediapädevuse arendamine hoiab ajakirjandusvabadust
#000030
Tarmu Tammerk: valimiste kajastamisest ERR-is
#000032
Vene naftale seatud piirangute tõttu võib Soome lahe keskkond ohtu sattuda
#000034
USA-s mõõdeti uueks tuulekülma rekordiks 77 miinuskraadi
#000037
USA tulistas oma õhuruumis hulkuva Hiina õhupalli alla
#000038
Eestis elavate Vene kodanike tupikseisust päästmiseks lahendus puudub
#000041
Otse kell 18: konkursi "Teadus 3 minutiga" finaal
#000046
Võrumaal vallutatakse Eesti 20 kõrgeimat tippu
#000050
Mehis Heinsaart üllatas Tammsaare preemia võit
#000052
Täna puhub tugev põhjatuul ja sajab lund
#000055
Grosberg: Ukraina väed taanduvad Bahmutist lähiajal
#000056